Nr .

DIRECȚIA GENERALĂ PĂDURI

 Aprob,

 Propun aprobarea MINISTRU

 SECRETAR DE STAT

 Ioan DENEȘ

Daniel-Constantin COROAMĂ

**CAIET DE SARCINI**

**pentru achiziția de servicii în vederea elaborării„Studiului privind identificarea pădurilor virgine şi cvasivirgine din România în vederea înscrierii în «Catalogul Naţional al Pădurilor Virgine şi Cvasivirgine»”**

**Cuprins**

[1. Introducere 3](#_Toc485643548)

[2. Contextul realizării acestei achiziții de servicii 3](#_Toc485643549)

[2.1. Informații despre Autoritatea Contractantă 3](#_Toc485643550)

[2.2. Informații despre contextul care a determinat achiziționarea serviciilor 3](#_Toc485643551)

[2.3. Informații despre beneficiile anticipate de către Autoritatea Contractantă 4](#_Toc485643552)

[2.4. Alte inițiative/proiecte/programe asociate cu această achiziție de servicii 4](#_Toc485643553)

[2.5. Cadrul general al sectorului în care Autoritatea Contractantă își desfășoară activitatea 4](#_Toc485643554)

[2.6. Factori interesați și rolul acestora 5](#_Toc485643555)

[3. Descrierea serviciilor solicitate 6](#_Toc485643556)

[3.1. Descrierea situației actuale la nivelul Autorității Contractante 7](#_Toc485643557)

[3.2. Obiectivul general la care contribuie realizarea serviciilor 7](#_Toc485643558)

[3.3. Obiectivul specific la care contribuie realizarea serviciilor 7](#_Toc485643559)

[3.4. Serviciile solicitate: activitățile ce vor fi realizate 7](#_Toc485643560)

[3.5. Rezultatele care trebuie obținute în urma prestării serviciilor 8](#_Toc485643561)

[3.6. Atribuțiile și responsabilitățile Părților 8](#_Toc485643562)

[4. Ipoteze și riscuri 9](#_Toc485643563)

[5. Abordare și metodologie în cadrul Contractului 9](#_Toc485643564)

[6. Plan de lucru pentru activitățile/serviciile solicitate 10](#_Toc485643565)

[7. Locul și durata desfășurării activităților 10](#_Toc485643566)

[7.1. Locul desfășurării activităților 10](#_Toc485643567)

[7.2. Data de început și data de încheiere a prestării serviciilor sau durata prestării serviciilor 10](#_Toc485643568)

[8. Resursele necesare/expertiza necesară pentru realizarea activităților în Contract și obținerea rezultatelor ....10](#_Toc485643569)

[8.1. Numărul de experți pe categorie de expertiză necesară 10](#_Toc485643570)

[8.2. Profilul experților CHEIE 11](#_Toc485643572)

[8.3. Experți secundari (experți non-cheie) 13](#_Toc485643573)

[8.4. Personalul administrativ și personalul suport/backstopping pentru activitatea experților principali în cadrul Contractului 14](#_Toc485643574)

[8.5. Alte cerințe legate de personalul direct implicat în prestarea serviciilor 14](#_Toc485643575)

[8.6. Infrastructura Contractantului necesară pentru desfășurarea activităților Contractului 14](#_Toc485643576)

[8.7. Infrastructura și resursele disponibile la nivel de Autoritate Contractantă pentru îndeplinirea Contractului 15](#_Toc485643577)

[9. Cadrul legal care guvernează relația dintre Autoritatea Contractantă și Contractant (inclusiv în domeniile mediului, social și al relațiilor de muncă) 15](#_Toc485643578)

[10. Managementul/Gestionarea Contractului și activități de raportare în cadrul Contractului 16](#_Toc485643579)

[10.1. Gestionarea relației dintre Contractant și Autoritatea Contractantă 16](#_Toc485643580)

[10.2. Acceptarea rezultatelor parțiale și finale în cadrul Contractului 16](#_Toc485643582)

[10.3. Finalizarea serviciilor în cadrul Contractului 17](#_Toc485643583)

[11. Bugetul Contractului și efectuarea plăților în cadrul Contractului 17](#_Toc485643586)

[12. Informații suplimentare/administrative 17](#_Toc485643588)

[12.1. Alte cerințe 17](#_Toc485643592)

[13. ELABORAREA PROPUNERII TEHNICE 18](#_Toc485643593)

[14. FACTORI DE EVALUARE 18](#_Toc485643593)

# INTRODUCERE

Această secțiune a documentației de atribuire include ansamblul cerințelor pe baza cărora fiecare ofertant va elabora oferta (propunerea tehnică și propunerea financiară) pentru realizarea serviciilor care fac obiectul contractului ce rezultă din această procedură.

În cadrul acestei proceduri, Ministerul Apelor și Pădurilor îndeplinește rolul de autoritate contractantă, respectiv achizitor în cadrul contractului.

Pentru scopul prezentei secțiuni a documentației de atribuire, orice activitate descrisă într-un anumit capitol din caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului contractului.

# CONTEXTUL REALIZĂRII ACESTEI ACHIZIȚII DE SERVICII

## Informații despre autoritatea contractantă

Ministerul Apelor și Pădurilor se organizează și funcționează ca organ de specialitate al administrației publice centrale, cu personalitate juridică, în subordinea Guvernului.

Ministerul Apelor și Pădurilor își desfășoară activitatea în domeniile: planificare strategică, managementul fondului forestier și cinegetic, gospodărirea apelor, hidrologie, hidrogeologie, protecția, conservarea și refacerea capitalului natural din domeniul apelor și pădurilor și realizează politica la nivel național în aceste domenii.

De asemenea, elaborează strategia și reglementările specifice de dezvoltare și armonizare a acestor activități în cadrul politicii generale a Guvernului, asigură și coordonează aplicarea strategiei Guvernului în domeniile sale de competență, îndeplinind rolul de autoritate de stat, de sinteză, coordonare, reglementare, monitorizare, inspecție și control în aceste domenii.

În acest scop, Ministerul Apelor și Pădurilor asigură elaborarea de cercetări, studii, evaluări de risc și prognoze pentru fundamentarea politicilor, strategiilor și programelor din domeniile sale de activitate.

## Informații despre contextul care a determinat achiziționarea serviciilor

Se apreciază că România deține cele mai mari suprafețe de păduri virgine și cvasivirgine din Europa (cu excepția Rusiei).

Pădurile virgine și cvasivirgine, prin diversitatea biologică pe care o înglobează, asigură baza cercetării științifice pentru multe discipline, pentru ecologie și protectia mediului în general, contribuind la înțelegerea mai bună a legităților, proceselor și mecanismelor naturale care le guvernează și care stau la baza organizării și funcționării acestor ecosisteme complexe.

Totodată, aceste păduri au o valoare deosebită pentru silvicultură, fiind un model real care ajută la gestionarea celorlalte păduri. Sectorul forestier poate obține astfel informații importante pentru îmbunătățirea modului de gestionare a pădurilor, în special în condițiile în care schimbările climatice vor determina modificări majore în structura fondului forestier, influențând pe termen lung atât productivitatea pădurilor cât și capacitatea lor de a-și îndeplini rolul de protecție.

Nu în ultimul rând trebuie menționat și rolul acestor păduri pentru educație, turism și cultură.

Pădurile virgine și cvasivirgine pentru care nu este instituit deja un regim de protecție strictă, în lipsa unei acțiuni coordonate și eficiente de identificare și protejare a acestora, sunt expuse riscului exploatării legale sau ilegale.

Conform art. 26. alin (3) din Legea nr. 46/2008 - Codul silvic, republicată, cu modificările ulterioare, „Pădurile virgine și cvasivirgine vor fi strict protejate și se vor include în «Catalogul Național al Pădurilor Virgine și Cvasivirgine», constituit ca instrument de evidență și gestiune prin ordin al conducătorului autorității publice centrale care răspunde de silvicultură.”

În acest scop, Ministerul Apelor și Pădurilor a dezvoltat cadrul legal necesar. Astfel, s-au stabilit criteriile şi indicatorii de identificare a pădurilor virgine şi cvasivirgine prin *Ordinul ministrului mediului şi pădurilor nr. 3397/2012 privind stabilirea criteriilor şi indicatorilor de identificare a pădurilor virgine şi cvasivirgine în România,* cu modificările ulterioare;

Totodată, modul de constituire a Catalogului Naţional al Pădurilor Virgine și Cvasivirgine a fost stabilit prin *OM nr. 2525/2016 privind constituirea Catalogului naţional al pădurilor virgine şi cvasivirgine din România*.

În scopul asigurării resurselor financiare necesare pentru identificarea pădurilor virgine și cvasivirgine, Guvernul României a adoptat *HG nr. 945/2016 pentru modificarea şi completarea anexei la Hotărârea Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 – 2018*, prin care s-a aprobat realizarea unui „Studiu privind identificarea pădurilor virgine şi cvasivirgine din România în vederea înscrierii în «Catalogul Naţional al Pădurilor Virgine şi Cvasivirgine»”.

## Informații despre beneficiile anticipate de către autoritatea contractantă

Ca urmare a elaborării studiului se vor identifica suprafețele de pădure care îndeplinesc criteriile de identificare a pădurilor virgine şi cvasivirgine și se va putea definitiva, în mod unitar, „Catalogul naţional al pădurilor virgine şi cvasivirgine din România”.

Astfel, se pun în aplicare dispozițiile art. 26. alin (3) din Legea nr. 46/2008 - Codul silvic, republicată, cu modificările ulterioare: „Pădurile virgine și cvasivirgine vor fi strict protejate și se vor include în «Catalogul Național al Pădurilor Virgine și Cvasivirgine»”

Totodată, se realizează una din măsurile prevăzute de Planul Strategic Naţional de Acţiune privind conservarea Biodiversităţii în România, aprobat prin *Hotărârea Guvernului nr. 1081/2013 privind aprobarea Strategiei naționale și a Planului de acțiune pentru conservarea biodiversității 2014-2020*.

De asemenea, pe plan internațional, inclusiv la nivelul Uniunii Europene, se răspunde multiplelor angajamente și inițiative la care este parte și țara noastră, privind obiectivul strategic global de protejare, conservare și sporire a capitalului natural și a valorilor diversității biologice.

## Alte inițiative/proiecte/programe asociate cu această achiziție de servicii

Ministerul Apelor și Pădurilor nu derulează proiecte asociate acestei achiziții de servicii.

## Cadrul general al sectorului în care autoritatea contractantă își desfășoară activitatea

Gestionarea durabilă a pădurilor are tradiție îndelungată în România și este o prioritate în legislația forestieră și întregul sistem de amenajare a pădurilor, aceasta fiind definită chiar în Codul silvic - legea fundamentală din domeniul forestier.

Gestionarea durabilă a pădurilor este echivalentă cu respectarea regimului silvic, care este definit ca un sistem unitar de norme tehnice silvice, economice şi juridice privind amenajarea, cultura, exploatarea, protecţia şi paza fondului forestier, în scopul asigurării gestionării durabile.

În conformitate cu prevederile Codului Silvic, gestionarea pădurilor - asigurarea administrării sau furnizarea de servicii silvice, sunt obligatorii pentru toate pădurile, indiferent de tipul de proprietate și se asigură de către ocoalele silvice, care sunt structuri de gestionare a pădurilor cu personal silvic profesionist și care sunt autorizate să funcționeze de către minister.

Ministerul Apelor și Pădurilor este autoritatea publică centrală responsabilă de păduri, cu 9 Gărzi forestiere în subordine, care organizează, coordonează și exercită controlul asupra respectării regimului silvic de către proprietarii de păduri cu orice titlu și de către administratorii de păduri.

Regia Națională a Pădurilor - Romsilva administrează pădurile proprietate publică a statului, se află sub autoritatea Ministerului Apelor și Pădurilor și are în subordine 41 direcții silvice, câte o direcție în fiecare județ și ocoalele silvice de stat.

Potrivit Codului silvic, modul de gestionare a fondului forestier naţional se reglementează prin amenajamente silvice – planurile de management care se elaborează în general pentru o perioadă de 10 ani, iar pentru anumite categorii de păduri, pentru 5 ani.

Restricțiile privind activitățile care se desfășoară în ariile naturale protejate, în general, sunt reglementate prin planurile de management ale acestora conform OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare.

Recoltarea masei lemnoase este condiționată de funcțiile atribuite pădurii. Astfel, restricțiile privind recoltarea lemnului pot ajunge până la interzicerea oricăror lucrări în suprafeţele respective, potrivit funcţiilor de protecţie atribuite.

Obiectivele şi măsurile specifice de conservare din planurile de management ale siturilor Natura 2000, ale parcurilor naționale și ale parcurilor naturale, sunt preluate în amenajamentele silvice conform OUG nr. 57/2007, care sunt revizuite în mod obligatoriu în termen de 12 luni de la aprobarea planurilor de management ale ariilor protejate.

Totodată, până la revizuirea amenajamentelor silvice, administratorii fondului forestier din cuprinsul ariilor protejate respective, nu aplică de către decât acele prevederi care sunt conforme legislaţiei specifice ariilor naturale protejate şi planurilor de management ale acestora în vigoare.

Unul din obiectivele politicii forestiere naționale este conservarea, protejarea şi ameliorarea biodiversităţii ecosistemelor forestiere. În acest sens, o primă etapă importantă este identificarea și conservarea pădurilor virgine și cvasivirgine, a pădurilor ripariene, a habitatelor forestiere şi speciilor rare, amenințate sau periclitate.

## Factori interesați și rolul acestora

a. Beneficiarul final al serviciilor este Ministerul Apelor și Pădurilor;

b. Factorii interesați care trebuie consultați pentru desfășurarea activităților în timpul derulării contractului sunt administratorii și, dacă este cazul, proprietarii pădurilor care fac obiectul contractului, după caz, Garda Forestieră Brașov, Garda Forestieră Cluj, Garda Forestieră Ploiești, Garda Forestieră Rm. Vâlcea, Garda Forestieră Suceava și Garda Forestieră Timișoara, precum și Ministerul Apelor și Pădurilor.

c. Factorii interesați care trebuie consultați ca parte a activității de aprobare a rezultatelor solicitate în cadrul contractului sunt, după caz, Garda Forestieră Brașov, Garda Forestieră Cluj, Garda Forestieră Ploiești, Garda Forestieră Rm. Vâlcea, Garda Forestieră Suceava și Garda Forestieră Timișoara și Ministerul Apelor și Pădurilor.

d. Autoritățile implicate în gestionarea asistenței financiare sunt Ministerul Apelor și Pădurilor și Administrația Fondului pentru Mediu;

d. Alți factori interesați/implicați. –

# DESCRIEREA SERVICIILOR SOLICITATE

Ofertantul va urmări în cadrul elaborării „Studiului privind identificarea pădurilor virgine şi cvasivirgine din România în vederea înscrierii în «Catalogul Naţional al Pădurilor Virgine şi Cvasivirgine»”, denumit în continuare „Studiu”, direcțiile metodologice minimale, descrise în cele ce urmează.

În vederea identificării trupurilor de pădure de pe teritoriul României care se pot include în Catalogul Naţional al Pădurilor Virgine şi Cvasivirgine, este necesar să se verifice dacă aceste păduri îndeplinesc criteriile şi indicatorii de identificare a pădurilor virgine şi cvasivirgine prevăzuți în OM nr. 3397/2012.

În acest scop, pe baza unei analize preliminare, au fost întocmite listele cu suprafețele de pădure care vor fi supuse analizării și evaluării, corespunzător teritoriului de competență al fiecăreia din cele șase gărzi forestiere interesate (anexele 1-6, care fac parte integrantă din prezentul caiet de sarcini).

Studiul propus este alcătuit din 6 obiecte, iar fiecare dintre acestea constituie un studiu de fundamentare distinct, care se elaborează pentru pădurile situate, după caz, pe teritoriul de competență al Gărzilor Forestiere Braşov, Cluj, Ploieşti, Râmnicu Vâlcea, Suceava și Timişoara.

Ofertantul va prezenta propunerea tehnică în corelaţie cu caietul de sarcini, furnizând toate datele solicitate, după cum urmează:

1. Studiu de fundamentare Garda forestieră Braşov

2. Studiu de fundamentare Garda forestieră Cluj

3. Studiu de fundamentare Garda forestieră Ploieşti

4. Studiu de fundamentare Garda forestieră Râmnicu Vâlcea

5. Studiu de fundamentare Garda forestieră Suceava

6. Studiu de fundamentare Garda forestieră Timişoara

Studiile de fundamentare menționate se elaborează conform procedurii prevăzute de OM nr. 2525/2016, cu privire la modul de întocmire a „Studiului de fundamentare pentru includerea în Catalogul naţional al pădurilor virgine şi cvasivirgine din România”.

Studiile de fundamentare se depun la Gărzile forestiere competente, pentru parcurgerea pașilor necesari, în cadrul procedurii specifice, descrise în OM nr. 2525/2016.

Oferta tehnică trebuie să conţină descrierea detaliată a serviciilor oferite.

Ofertantul trebuie să prezinte programarea şi detalierea activităţilor pe faze de execuţie – aspect temporal (desfăşurarea activităţilor pe săptămâni, luni), inclusiv reprezentare grafică.

Autoritatea contractantă solicită prezentarea personalului tehnic de specialitate, responsabil pentru îndeplinirea contractului ce urmează a fi atribuit. În acest sens, ofertantul va menționa în cadrul ofertei tehnice numărul de specialiști şi pregătirea acestora, însoţite de cv-uri și alte documente justificative în vederea susținerii experienței similare.

În situația în care ofertantul prezintă ca personal tehnic de specialitate și persoane cu care nu are raporturi de muncă la data prezentării ofertei, este necesar să prezinte acordul prealabil, în scris, al acestor specialiști, din care să rezulte angajamentul și disponibilitatea acestora de a desfășura activitatea necesară pentru realizarea studiului.

Echipa de lucru va efectua inclusiv vizite pe teren în vederea documentării, colectării şi validării informaţiilor specifice.

## Descrierea situației actuale la nivelul autorității contractante

Autoritatea publică centrală care răspunde de silvicultură din cadrul Ministerului Apelor și Pădurilor a desfășurat diverse acțiuni pentru valorificarea potențialului și sprijinului oferit de organizațiile neguvernamentale cu preocupări în domeniul conservării naturii - WWF Programul Dunăre Carpați, Greenpeace România și Agent Green.

Astfel, s-au încheiat protocoale (WWF Programul Dunăre Carpați), au avut loc colaborări și s-au derulat consultări pentru adoptarea celor mai bune măsuri și metode pentru identificarea pădurilor care pot fi înscrise în Catalogul Naţional al Pădurilor Virgine şi Cvasivirgine.

În cadrul unei pre-evaluări care s-a realizat în strânsă colaborare cu gărzile forestiere și în urma consultărilor publice la care au participat toți factorii interesați (administratori de păduri și de arii protejate, autorități, ONG-uri, reprezentanți ai instituțiilor de învățământ), s-au analizat pădurile susceptibile de a îndeplini criteriile necesare pentru includerea în catalog.

S-au stabilit astfel suprafețele de pădure din aria de competență a fiecăreia din cele șase gărzi forestiere interesate, care sunt susceptibile să îndeplinească toate criteriile necesare includerii în catalog.

Catalogul pădurilor virgine și cvasivirgine din România este publicat pe pagina web a Ministerului Apelor și Pădurilor <http://apepaduri.gov.ro/wp-content/uploads/2018/11/catalog-oct-2018.pdf>.

În prezent, în catalog este înscrisă o suprafață totală de pădure de 21.092 ha, din care 5.899 ha păduri virgine și 15.193 ha păduri cvasivirgine.

Unele categorii de păduri se includ în catalog cu ocazia revizuirii amenajamentelor silvice care cuprind suprafețele de păduri eligibile.

## Obiectivul general la care contribuie realizarea serviciilor

Realizarea serviciilor contribuie la îndeplinirea obiectivului general care este asigurarea regimului de protecție specială cu caracter permanent a ecosistemelor forestiere cu valoare ecologică deosebită, prin includerea suprafețelor de pădure identificate prin intermediul studiului, în Catalogului Naţional al Pădurilor Virgine şi Cvasivirgine.

## Obiectivul specific la care contribuie realizarea serviciilor

Obiectivul specific este de a se elabora Studiile de fundamentare pentru includerea în Catalogul naţional al pădurilor virgine şi cvasivirgine din România.

## Serviciile solicitate: activitățile ce vor fi realizate

În realizarea serviciilor solicitate, activitatea contractantului va fi condusă de următoarele principii:

1. Contractantul acționează în interesul autorității contractante pe durata prestării serviciilor, în condițiile și cu limitele descrise în documentația aferentă prezentei proceduri de atribuire;
2. Contractantul acționează în sensul realizării obiectivelor prezentate pentru contract în ceea ce privește optimizarea folosirii resurselor necesare îndeplinirii obiectivelor contractului precum și în ceea ce privește asigurarea profesionalismului resurselor implicate.

Principalele activități constau în:

Notificarea prealabilă în scris a proprietarilor terenurilor forestiere care fac obiectul studiilor de fundamentare, respectiv a administratorilor/prestatorilor de servicii silvice, sau, după caz, a gărzilor forestiere, în vederea dobândirii accesului la datele amenajistice şi pe terenurile forestiere care fac obiectul studiilor de fundamentare.

Notificarea cuprinde obligatoriu schiţa zonei care face obiectul studiului de fundamentare, datele de contact ale conducătorului de lucrări, numele tuturor persoanelor care sunt implicate în efectuarea studiului şi data propusă pentru începerea studiului.

Înştiinţarea în scris a gărzii forestiere, dacă este cazul, despre refuzul administratorului/ prestatorului de servicii silvice şi/sau al proprietarului, de a pune la dispoziţie datele din amenajamentele silvice sau de a permite accesul în teren, precum și despre situaţia în care aceștia nu dețin evidenţa lucrărilor silvice executate în ultimii 30 de ani în pădurea care face obiectul studiului de fundamentare.

Întocmirea studiilor de fundamentare, astfel încât acestea să cuprindă toate elementele de conținut, conform anexei nr. 2 la *OM nr. 2525/2016 privind constituirea Catalogului naţional al pădurilor virgine şi cvasivirgine din România.*

Desfășurarea activităților prevăzute pentru întocmirea studiului de fundamentare, conform *Metodologiei de lucru privind identificarea pădurilor virgine şi cvasivirgine*, prevăzute în anexa nr. 3 la *OM nr. 2525/2016 privind constituirea Catalogului naţional al pădurilor virgine şi cvasivirgine din România.*

Depunerea studiilor de fundamentare la gărzile forestiere interesate, în două exemplare, în format pe suport hârtie şi în format electronic, împreună cu documentele care atestă îndeplinirea condiţiilor prevăzute la art. 3 alin. (3) din *OM nr. 2525/2016 privind constituirea Catalogului naţional al pădurilor virgine şi cvasivirgine din România.*

Stabilirea datelor la care se desfășoară vizitele în teren, de comun acord cu reprezentanții comisiei de verificare și asigurarea participării la întâlnirile comisiei în scopul verificării în teren a îndeplinirii criteriilor şi indicatorilor prevăzuţi în *OM nr. 3.397/2012, cu modificările ulterioare*, pentru suprafețele de pădure care fac obiectul studiului.

Refacerea studiilor de fundamentare potrivit observațiilor și recomandărilor consemnate în procesul-verbal de verificare, dacă este cazul și depunerea studiului de fundamentare revizuit la garda forestieră interesată, în termen de maximum 10 zile de la data încheierii procesului verbal de verificare.

Refacerea studiilor de fundamentare potrivit observațiilor și recomandărilor formulate în cadrul avizării în Comisia tehnică de avizare în silvicultură din cadrul Ministerului Apelor și Pădurilor (CTAS) și depunerea acestora la CTAS, în vederea obținerii avizării.

## Rezultatele care trebuie obținute în urma prestării serviciilor

Implementarea contractului în conformitate cu prevederile prezentului caiet de sarcini trebuie să conducă la atingerea rezultatelor finale, respectiv depunerea studiilor de fundamentare la garda forestieră, iar ulterior avizarea acestora în CTAS din Ministerul Apelor și Pădurilor .

## Atribuțiile și responsabilitățile părților

Contractantul este pe deplin responsabil pentru:

1. asigurarea planificării resurselor în raport cu graficul estimat pentru derularea contractului și prezentat în cadrul acestui document;
2. îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a contractului, astfel încât să se asigure îndeplinirea obiectivelor stabilite și realizarea rezultatele la parametrii calitativi solicitați;
3. prestarea serviciilor în conformitate cu cerințele caietului de sarcini;
4. prezentarea rezultatelor în formatele care să respecte cerințele autorității contractante;
5. colaborarea cu personalul autorității contractante alocat pentru serviciile desfășurate conform contractului (monitorizarea progresului activităților în cadrul contractului, coordonarea activităților în cadrul contractului, feedback).

*Autoritatea contractantă este responsabilă pentru:*

1. punerea la dispoziția contractantului a tuturor informațiilor de care dispune, pentru obținerea rezultatelor așteptate;
2. desemnarea echipei implicate și responsabile cu interacțiunea și suportul oferit contractantului;
3. asigurarea tuturor resurselor care sunt în sarcina sa pentru buna derulare a contractului.

# IPOTEZE ȘI RISCURI

Ipoteze pe care ofertanții trebuie să le aibă în vedere în pregătirea ofertei și în derularea serviciilor:

1. conținutul serviciilor solicitate este descris în mod explicit în caietul de sarcini;
2. corelația dintre resursele necesare și rezultatele așteptate este realistă;
3. începerea serviciilor se va realiza în perioada preconizată;
4. nu se prevăd schimbări ale cadrului instituțional și legal care să afecteze major implementarea și desfășurarea în bune condiții a contractului;
5. toate informațiile relevante și disponibile la nivelul autorității contractante pentru realizarea serviciilor vor fi puse la dispoziția contractantului;
6. contractantul va semna un acord de confidențialitate la momentul semnării contractului și va respecta toate instrucțiunile privind utilizarea informațiilor confidențiale

*Riscurile care pot apărea în derularea contractului sunt următoarele:*

1. dificultăți de colaborare și comunicare între factorii interesați implicați;
2. datele și informațiile necesare desfășurării serviciilor, comunicate de către administratorul/prestatorul de servicii silvice şi/sau de proprietarul pădurii nu sunt suficiente pentru îndeplinirea cerințelor solicitate prin caietul de sarcini;
3. schimbări în sistemul instituțional și/sau legislativ de natură să afecteze implementarea contractului;
4. schimbarea graficului de implementare a proiectului ca urmare a unor evenimente neprevăzute;
5. întârzieri pe parcursul derulării procedurii de atribuire din cauza eventualelor contestații și a aprobărilor necesare pentru documente, care pot afecta demararea serviciilor;

# ABORDARE ȘI METODOLOGIE ÎN CADRUL CONTRACTULUI

Ofertantul are libertatea de a alege abordarea și metodologia de planificare și realizare a activităților din contract.

Ofertantul poate fi o instituție/organizație sau un consorțiu de instituții/organizații care desfășoară activități în domeniul silviculturii, respectiv în domenii relevante pentru managementul forestier și protecția naturii/conservarea biodiversității.

# PLAN DE LUCRU PENTRU ACTIVITĂȚILE/SERVICIILE SOLICITATE

Graficul de prestare a serviciilor constituie acea parte a propunerii tehnice care prezintă calendarul propus de ofertant pentru prestarea serviciilor solicitate prin caietul de sarcini și documentația de atribuire.

Graficul va include un calendar cât mai detaliat al activităților ce vor fi derulate în cadrul contractului, conform metodologiei de prestare a serviciilor, cu indicarea etapelor/stadiilor esențiale ale contractului.

Calendarul propus trebuie să se încadreze în termenele indicate în caietul de sarcini și documentația de atribuire.

# LOCUL ȘI DURATA DESFĂȘURĂRII ACTIVITĂȚILOR

## Locul desfășurării activităților

Activitățile contractului se vor desfășura la sediul contractantului sau în alte locații stabilite de acesta, precum și în teren, inclusiv în suprafețele de pădure care vor fi supuse analizării și evaluării, corespunzător amplasamentelor din județele Alba, Argeș, Bacău, Brașov, Caraș-Severin, Cluj, Covasna, Dâmbovița, Gorj, Harghita, Hunedoara, Maramureș, Mehedinți, Neamț, Prahova, Sibiu, Suceava, Vâlcea, enumerate în anexele 1-6.

Reprezentanții contractantului participă la fazele de avizare a studiilor de fundamentare, care se desfășoară la sediile Gărzilor Forestiere Brașov, Cluj, Ploiești, Rm. Vâlcea, Suceava, Timișoara, precum și la sediul Ministerului Apelor și Pădurilor.

Prin Propunerea tehnică, ofertantul, inclusiv subcontractanții săi, se angajează să respecte reglementările legale în domeniul mediului, social și al relațiilor de muncă, ce se aplică la locul în care se prestează serviciile și care rezultă din legi, regulamente, decrete și decizii, atât la nivel național (România) cât și la nivelul Uniunii Europene precum și din convențiile colective sau tratate, convenții și acorduri internaționale, cu condiția ca aceste norme precum și aplicarea acestora să fie în conformitate cu legislația Uniunii Europene.

Ofertantul va prezenta o declarație pe proprie răspundere, privind faptul ca la elaborarea ofertei a ținut cont de obligațiile relevante din domeniile mediului, social și al relațiilor de muncă pe toată durata de îndeplinire a contractului de servicii, în conformitate cu prevederile art. 51 din Legea nr.98/2016 privind achizițiile publice.

## Data de început și data de încheiere a prestării serviciilor sau durata prestării serviciilor: 12 luni

# RESURSELE NECESARE/EXPERTIZA NECESARĂ PENTRU REALIZAREA ACTIVITĂȚILOR ÎN CONTRACT ȘI OBȚINEREA REZULTATELOR

Ofertantul trebuie să facă dovada pe bază de contracte, că se asigură coordonarea studiilor de fundamentare de către un specialist care are studii superioare în domeniul silviculturii şi care îndeplinește cel puţin una dintre următoarele condiţii:

 a) este atestat ca şef de proiect în amenajarea pădurilor

 b) este atestat ca expert CTAP (expert care certifică, din punct de vedere tehnic, calitatea lucrărilor de amenajare a pădurilor);

 c) este cercetător ştiinţific, minimum gradul III;

 d) este cadru didactic universitar care îşi desfăşoară activitatea în domeniul silviculturii, ecologiei şi/sau biologiei.

## Numărul de experți pe categorie de expertiză necesară

Oricare expert poate fi nominalizat pentru unul sau mai multe studii de fundamentare.

Ofertantul trebuie să asigure nominalizarea cel puțin a unui expert cheie pentru suprafața de pădure cumulată care face obiectul studiilor de fundamentare, de maximum 4000 ha.

Pentru realizarea activităților în cadrul contractului, autoritatea contractantă anticipează că sunt necesare următoarele domenii de expertiză sau categorii de profesii*:*

|  |  |  |
| --- | --- | --- |
| Categorie de profesii/domeniu al specializării | Număr minim de experți cheie | Număr minim deexperți non-cheie solicitați |
| Inginerie în silvicultură  | 4 experți | Numărul de experți este stabilit de către contractant, după caz, în funcție de necesități și de complexitatea lucrărilor, corespunzător suprafeței de pădure care face obiectul studiului de fundamentare. |
|  Biolog, ecolog  | - |

##

Activitatea experților cheie și non-cheie va fi evidențiată în cadrul metodologiei, al organizării și prestării serviciilor pe toată perioada derulării contractului.

## Profilul experților cheie

Cerinţele indicate pentru profilurile de mai jos sunt minime.

|  |
| --- |
| **Rol expert cheie 1 - Inginerie în silvicultură**  |
| Calificare educațională și/sau profesională | Nivelul solicitat al studiilor:Studii universitare finalizate cu diplomă de licență în domeniul silviculturii, minim nivel de calificare CNC 6 Cerință extinsă de specializare: oricare din următoarele categorii:- este atestat ca şef de proiect în amenajarea pădurilor, conform *Metodologiei de atestare ca şefi de proiect pentru lucrările de amenajare a pădurilor* aprobate prin OM nr. 1039/2010;- este atestat ca expert CTAP, conform *Metodologiei de atestare a experţilor care certifică, din punct de vedere tehnic, calitatea lucrărilor de amenajare a pădurilor* aprobate prin *OM nr. 1039/2010;*- este cercetător ştiinţific, minimum gradul III;- este cadru didactic universitar care îşi desfăşoară activitatea în domeniul silviculturii ecologiei şi/sau al biologiei.*Notă explicativă*: cerințele extinse de specializare enumerate nu sunt cumulative. |
| Abilități | **Abilitatea de a lucra în echipă, abilități organizaționale/ manageriale, de comunicare, lingvistice, de a utiliza în activitatea profesională software-uri și orice alt tip de instrumente necesare, capacitatea de a se deplasa în teren pentru accesarea trupurilor de pădure izolate – susceptibile de a îndeplini criteriile de clasificare în păduri virgine și /sau cvasivirgine.**  |
| Experiența profesională generală | Experiență profesională de minim 5 ani în domeniul studiilor. Anii solicitaţi în vederea dovedirii experienţei generale vor fi calculaţi pe baza unor documente-suport relevante. |
| Experiența profesională specifică | **Experiență specifică dovedită prin responsabilități în domeniul de expertiză la nivelul a cel puțin 1 proiect/contract finalizat în cadrul căruia a desfăşurat activităţi similare cu cele pe care le va desfăşura în rolul pentru care a fost nominalizat.****Experiența profesională specifică solicitată este cea descrisă în oricare din situațiile următoare:** **- Condițiile de experiență profesională pentru specialiștii care dețin *certificat de şef de proiect în amenajarea pădurilor* sau** *certificat de atestare a experţilor care certifică, din punct de vedere tehnic, calitatea lucrărilor de amenajare a pădurilor (CTAP)*, **sunt cele specificate în *Metodologia de atestare ca şefi de proiect pentru lucrările de amenajare a pădurilor*, respectiv în *Metodologia de atestare a experţilor care certifică, din punct de vedere tehnic, calitatea lucrărilor de amenajare a pădurilor*, aprobate prin OM nr. 1039/2010.****- Experiența profesională specifică, dobândită prin desfășurarea activității în domeniul cercetării dezvoltării din silvicultură și deținerea, cel puțin, a titlului de cercetător ştiinţific gradul III.****- Experiența profesională specifică dobândită în calitatea de cadru didactic universitar, care-și desfășoară activitatea în unități de învățământ superior din domeniul silviculturii, ecologiei şi/sau biologiei.** |
| Responsabilități în cadrul contractului | **- Coordonarea și supervizarea generală, prin participarea directă la desfășurarea lucrărilor de birou și a lucrărilor de teren, a întregului conținut al Studiului de fundamentare pentru includerea în Catalogul naţional al pădurilor virgine şi cvasivirgine din România.****- Participarea la verificările scriptice şi din teren, împreună cu membrii Comisiei de verificare, prevăzute în OM nr. 2525/2016 privind constituirea Catalogului naţional al pădurilor virgine şi cvasivirgine din România,****- Semnarea Procesului-verbal de verificare a Studiului de fundamentare pentru includerea în Catalogul naţional al pădurilor virgine şi cvasivirgine.****Însușirea eventualelor observații și propuneri de revizuire a studiului, potrivit recomandărilor consemnate în procesul-verbal de verificare și asigură refacerea studiului și depunerea acestuia în termenele stabilite conform prevederilor legale.****- Participarea la ședința Comisiei tehnice de avizare în silvicultură din cadrul Ministerului Apelor și Pădurilor (CTAS) în care este programată avizarea studiului de fundamentare pe care îl coordonează și susținerea studiului de fundamentare respectiv.****- Însușirea eventualelor observații și propuneri formulate în cadrul avizării în CTAS, asigurarea refacerii studiului în mod corespunzător și depunerea acestuia la CTAS, în vederea obținerii avizului favorabil.****- Menținerea unui contact permanent și strâns cu reprezentantul autorității contractante precum și cu alți factori interesați nominalizați la capitolul 2.6. „Factori interesați și rolul acestora”.** |

**Notă exemplificativă:**

1. Documentele suport relevante care atestă experiența generală solicitată sunt:

- diploma universitară în domeniul solicitat, în copie lizibilă cu mențiunea „conform cu originalul”;

- diplome de calificare, specializare, perfecționare, titluri științifice;

- documente care să confirme experienţa profesională indicată;

- fișa de post, contractul de muncă, contractul de colaborare/prestări servicii/Revisal, etc.

2. În susţinerea experienței specifice pentru personalul nominalizat, documentele prezentate vor fi:

- certificat de atestare a experţilor care certifică, din punct de vedere tehnic, calitatea lucrărilor de amenajare a pădurilor (CTAP);

- certificat de atestare a şefilor de proiect;

- copii ale certificatelor/recomandărilor sau referinţelor emise de angajatori sau beneficiari care să probeze experienţa indicată în oferta tehnică pentru proiectele/contractele prezentate. Acestea vor conţine menţiunea conform cu originalul şi semnătura specialistului;

- lista proiectelor relevante pentru studiul de fundamentare, la care a fost autor, cu prezentarea elementelor de identificare a acestora;.

- alte documente care să confirme experienţa specifică indicată.

3. Pentru susţinerea abilităților solicitate se vor prezenta documente doveditoare (ex.: diplome de participare/contracte).

4. Documentele vor fi prezentate în copie lizibilă cu mențiunea “conform cu originalul” și vor fi însoțite, dacă este cazul, de traducerea autorizată în limba română.

## Experți secundari (experți non-cheie)

Cerinţele indicate pentru profilurile de mai jos sunt minime.

La elaborarea studiului de fundamentare pot participa, pe bază contractuală, unul sau mai mulți specialiști care îndeplinesc cel puţin una dintre următoarele condiţii:

- sunt absolvenți de studii universitare finalizate cu diplomă de licență în **domeniul ştiinţelor naturii - silvicultură, ecologie şi protecţia mediului, biologie,** minim nivel de calificare CNC 6

care să aibă o experienţă profesională în domeniu de minimum 5 ani;

- să fie cercetător ştiinţific având minimum gradul III, în domeniul ştiinţelor naturii - silvicultură, ecologie şi protecţia mediului, biologie;

- să fie cadru didactic universitar care îşi desfăşoară activitatea în domeniul silviculturii, ecologiei şi/sau biologiei.

Notă explicativă: cerințele enumerate mai sus nu sunt cumulative.

Prin prezentarea listei de experţi non-cheie, ofertanţii vor face dovada că se va acoperi întreaga gamă de specializări aferente activităţilor din contract.

Pentru experții non-cheie se vor prezenta documente relevante privind domeniul de expertiză.

Notă:

Calificările educaționale și profesionale ale experților non-cheie sunt parte a ofertei tehnice.

Experiența specifică a experților non-cheie nu este parte a punctajului ofertei tehnice.

**IMPORTANT**

1. Experţii propuși în oferta tehnică se impune să nu se afle în situaţii de conflict de interese. In executarea serviciilor, contractantul este obligat să ia toate măsurile necesare pentru evitarea oricărui conflict de interese în cazul experţilor implicaţi în proiect.

2. In vederea demonstrării disponibilităţii experţilor propuşi, este necesară prezentarea în cadrul ofertei tehnice, de documente justificative lizibile, semnate (copie cu menţiunea „conform cu originalul”): contractul individual de munca/contractul de colaborare sau orice alte documente similare din care să rezulte modul în care ofertantul și-a asigurat accesul la serviciile expertului nominalizat.

In cazul în care se nominalizează experţi cheie și non-cheie care nu sunt angajați ai ofertantului și care sunt propuși să desfășoare activități necesare pentru îndeplinirea contractului, se vor prezenta *Declaraţii de disponibilitate,* semnate de titular și datate, din care să rezulte exprimarea acordului și a disponibilității persoanelor respective pentru îndeplinirea sarcinilor primite în cadrul contractului.

3. Pentru înlocuirea experților cheie și non-cheie se va solicita, aprobare din partea autorității contractante. In toate cazurile în care înlocuirea unui expert este necesară, contractantul are obligaţia ca în termen de maxim 3 zile de la apariţia situaţiei care impune înlocuirea respectivă, să propună autorității contractante spre aprobare, un înlocuitor care îndeplinește toate condiţiile minime cerute prin Documentaţia de atribuire privind aptitudinile, calificările și nivelul de experienţă profesională, dar și cele care au fost punctate la evaluarea ofertei.

Costurile legate de înlocuirea unui expert cad exclusiv în sarcina contractantului.

## Personalul administrativ și personalul suport/backstopping pentru activitatea experților principali în cadrul contractului

Contractantul va asigura personalul administrativ care este necesar pentru desfășurarea activității echipei sale. Toate celelalte costuri aferente personalului contractantului, precum şi cele pentru personalul administrativ - (asistent, manager, contabil, şofer etc.) se vor include în costurile unitare ale prestaţiilor/ha de pădure.

Prin personal suport se înțelege personalul de înaltă calificare al contractantului, care acordă sprijin managerial și tehnic echipei de experţi implicaţi în proiect.

Sprijin înseamnă orice activitate care contribuie la îndeplinirea serviciilor conform contractului. Toate aceste costuri sunt incluse în tariful pentru experţi.

## Alte cerințe legate de personalul direct implicat în prestarea serviciilor

1. Ofertantul trebuie să facă dovada că a elaborat în ultimii 10 ani proiecte/teme de cercetare dezvoltare, studii, instrucțiuni, ghiduri, metodologii, rapoarte, sinteze, îndrumări sau diverse lucrări cu caracter tehnic/științific, care sunt relevante pentru domeniul de activitate care face obiectul studiului.
2. **Contractantul are obligația de a menține în echipa de lucru a proiectului personalul adecvat din punct de vedere al calificării educaționale și profesionale nominalizat în oferta tehnică;**
3. **Contractantul are obligația de a asigura alocarea zilelor de lucru, ca și infrastructura/echipamentele necesare pentru efectuarea eficientă a tuturor activităților enumerate în caietul de sarcini și pentru realizarea obiectivelor contractului din punct de vedere al termenelor, costurilor și nivelului calitativ solicitat.**
4. **Contractantul va lua toate măsurile necesare pe toată durata de implementare a contractului, pentru a preveni orice situație de natură să compromită realizarea cu imparțialitate și obiectivitate a activităților desfășurate pentru îndeplinirea obiectivelor asociate contractului.**
5. **Contractantul are obligația să se asigure și să urmărească cu strictețe că oricare dintre experții principali propuși, precum și experții secundari să cunoască foarte bine și să înțeleagă cerințele, scopul și obiectivele contractului, cerințele legislației românești relevante menționate în caietul de sarcini, specificul activităților pe care urmează să le desfășoare în cadrul contractului precum și a responsabilităților atribuite.**
6. Contractantul **trebuie să se asigure și să garanteze autorității contractante că „experții-cheie” și „experții-secundari” pe care îi propune sunt disponibili pe întreaga durată a contractului pentru realizarea activităților prevăzute și obținerea rezultatelor agreate prin intermediul contractului, indiferent de numărul de zile lucrătoare prevăzute pe expert și/sau perioada de desfășurare a activităților în cadrul Contractului.**

## Infrastructura contractantului necesară pentru desfășurarea activităților contractului

Ofertantul devenit contractant trebuie să se asigure că personalul care își desfășoară activitatea în cadrul contractului, dispune de sprijinul material și de infrastructura necesară – echipamente pentru a permite acestuia să se realizeze activitățile din cadrul contractului, incluzând dotările adecvate cum ar fi vehicule, calculatoare, produse software, instrumente, facilităţi, birotică etc.

Infrastructura prezentată de ofertant în propunerea tehnică trebuie **să** fie corespunzătoare scopului contractului și **să** îndeplinească toate cerințele de funcționalitate și pentru utilizare (inclusiv aspecte legate de protecția mediului) stabilite prin legislația în vigoare sau va avea acces la infrastructura și sprijinul material necesar, demonstrând asta prin prezentarea aranjamentelor întreprinse în acest sens.

## Infrastructura și resursele disponibile la nivel de autoritate contractantă pentru îndeplinirea contractului

Autoritatea Contractantă pune la dispoziție spațiul și dotările necesare pentru prezentarea și susținerea studiilor de fundamentare, în cadrul avizării acestora.

# CADRUL LEGAL CARE GUVERNEAZĂ RELAȚIA DINTRE AUTORITATEA CONTRACTANTĂ ȘI CONTRACTANT (INCLUSIV ÎN DOMENIILE MEDIULUI, SOCIAL ȘI AL RELAȚIILOR DE MUNCĂ)

Contractantul trebuie să respecte toate prevederile legale, aplicabile la nivel național, dar și regulamentele aplicabile la nivelul Uniunii Europene (acolo unde se impune).

Pe perioada realizării tuturor activităților din cadrul contractului, contractantul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Contractantul va fi ținut deplin responsabil pentru subcontractanții săi în prestarea serviciilor prevăzute în Caietul de Sarcini, urmând să răspundă față de autoritatea contractantă, pentru orice nerespectare sau omisiune a respectării oricăror prevederi legale și normative aplicabile. Autoritatea contractantă nu va fi ținută responsabilă pentru nerespectarea sau omisiunea respectării de către contractant sau de către subcontractanții acestuia a oricărei prevederi legale sau a oricărui act normativ aplicabil precum și atât pentru prestarea serviciilor cât și pentru rezultatele generate de prestarea serviciilor.

În cazul în care intervin schimbări legislative, contractantul are obligația de a informa autoritatea contractantă cu privire la consecințele asupra activităților care fac obiectul contractului și de a-și adapta activitatea în funcție de decizia autorității contractante în legătură cu schimbările legislative. În cazul în care o astfel de situație este aplicabilă trebuie precizat în Contract mecanismul de soluționare a unor astfel de situații.

Ofertantul devenit contractant, are obligația de a respecta în executarea contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24,respectiv:

1. *Convenția nr. 87 a OIM privind libertatea de asociere și protecția dreptului de organizare;*
2. *Convenția nr. 98 a OIM privind dreptul de organizare și negociere colectivă;*
3. *Convenția nr. 29 a OIM privind munca forțată;*
4. *Convenția nr. 105 a OIM privind abolirea muncii forțate;*
5. *Convenția nr. 111 a OIM privind discriminarea (ocuparea forței de muncă și profesie);*
6. *Convenția nr. 100 a OIM privind egalitatea remunerației;*
7. *Convenția nr. 182 a OIM privind cele mai grave forme ale muncii copiilor;*

De asemenea, are obligația de a respecta în executarea contractului:

- Legea nr. 46/2008 - Codul silvic, republicată, cu modificările și completările ulterioare;

- OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

- HG nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2018, cu modificările şi completările ulterioare;

- Ordinul ministrului mediului şi pădurilor nr. 3397/2012 privind stabilirea criteriilor şi indicatorilor de identificare a pădurilor virgine şi cvasivirgine în România, cu modificările ulterioare;

- Ordinul ministrului mediului, apelor şi pădurilor nr. 2525/2016 privind constituirea Catalogului naţional al pădurilor virgine şi cvasivirgine din România.

Enumerarea actelor normative din acest capitol este oferită ca referință și nu trebuie considerată limitativă.

# MANAGEMENTUL/GESTIONAREA CONTRACTULUI ȘI ACTIVITĂȚI DE RAPORTARE ÎN CADRUL CONTRACTULUI

Ofertantul va presta serviciile descrise în prezentul caiet de sarcini, asigurând un standard de calitate ridicat și va gestiona toate aspectele administrative și de organizare în vederea realizării serviciilor descrise în prezentul caiet de sarcini.

## Gestionarea relației dintre contractant și autoritatea contractantă

*a. Organizarea întâlnirii de demarare a activităților în contract, pentru obținerea asigurării că autoritatea contractantă și contractantul au aceeași perspectivă asupra activităților și rezultatelor din contract.*

Având în vedere faptul că activitățile din contract pot fi demarate imediat după constituirea garanției de bună execuție, nu este necesară organizarea unei prime întâlniri în acest scop.

*b. Organizarea întâlnirilor. Predarea* *Studiului de fundamentare*

Cele șase studii de fundamentare se depun, conform procedurii, la sediile gărzilor forestiere, potrivit domeniului de competență al acestora.

Expertul cheie participă la verificarea scriptică şi în teren a studiului de fundamentare, în calitatea sa de membru al Comisiei de verificare. Comisia de verificare funcționează în cadrul gărzii forestiere și este convocată în scris de către garda forestieră.

c. Solicitarea de revizuire a *Studiului de fundamentare*

Ca urmare a analizei și verificărilor realizate de către Comisia de verificare, dacă este cazul, studiul de fundamentare se revizuiește potrivit observațiilor și recomandărilor consemnate în procesul-verbal de verificare.

Studiul de fundamentare revizuit se depune la garda forestieră interesată, în termen de maximum 10 zile de la data încheierii procesului verbal de verificare, iar dacă au fost aduse la îndeplinire toate observațiile și recomandările consemnate în procesul-verbal de verificare, acest fapt se consemnează *de către comisia de verificare* în *Nota de validare a Studiului de fundamentare.*

**Ulterior, e**xpertul cheie p**articipă la ședința Comisiei tehnice de avizare în silvicultură din cadrul Ministerului Apelor și Pădurilor (CTAS) în care este programată avizarea studiului de fundamentare pe care îl coordonează și susține studiul de fundamentare respectiv.**

**În situația în care se formulează eventuale observații și propuneri în cadrul avizării în CTAS, contractantul asigură refacerea studiului în mod corespunzător și depunerea acestuia la CTAS, în vederea obținerii avizului favorabil.**

d. Constatarea conformității prin acceptarea rezultatelor/documentelor pe baza criteriilor definite la pct. 3.5.

Se întocmește procesul verbal de recepție cantitativă și calitativă.

## Acceptarea rezultatelor parțiale și finale în cadrul contractului

Mecanismul de evaluare a Studiului va avea la bază:

- Verificarea conformității cu prevederile caietului de sarcini

- Verificarea conformității cu propunerea tehnică pentru a demonstra îndeplinirea cerințelor, pentru aplicarea criteriului de atribuire și orice alte beneficii oferite de contractant pentru obținerea avantajului competitiv pe perioada evaluării.

- Respectarea prevederilor contractuale

Acceptarea Studiului de fundamentare obținut din derularea contractului se finalizează prin semnarea procesului-verbal de recepție cantitativă și calitativă.

Modul de prezentare a livrabilului:

Studiul va fi elaborat în limba română și va fi prezentat în 2 exemplare, în format pe suport hârtie şi în format electronic (pe suport CD/memory stick).

## Finalizarea serviciilor în cadrul contractului

La finalizarea studiului se realizează recepţia calitativă şi cantitativă a serviciilor executate.

Autoritatea contractantă va considera serviciile din cadrul contractului finalizate în momentul în care:

1. toate cerințele cuprinse în caietul de sarcini au fost îndeplinite;
2. rezultatele au fost aprobate de autoritatea contractantă, pe baza cerințelor incluse în contract, după cum urmează: după elaborare, cele șase studii de fundamentare se depun, conform procedurii, la gărzile forestiere, potrivit domeniului de competență al acestora.

Procesul verbal de recepție se va încheia după avizarea favorabilă a fiecăruia din cele șase studii de fundamentare care fac obiectul contractului, de către Comisia Tehnică de Avizare în Silvicultură din cadrul autorității publice centrale care răspunde de silvicultură.

# BUGETUL CONTRACTULUI ȘI EFECTUAREA PLĂȚILOR ÎN CADRUL CONTRACTULUI

Bugetul maxim alocat prestării serviciilor este 760.590,49 lei fără TVA, respectiv 905.102,68 lei cu TVA 19 %.

Decontarea cheltuielilor se face după cum urmează:

1. Referitor la suprafețele de pădure pentru care s-a parcurs faza de teren, cu verificarea îndeplinirii criteriilor de identificare prevăzute în *Ordinul ministrului mediului şi pădurilor nr. 3.397/2012 privind stabilirea criteriilor şi indicatorilor de identificare a pădurilor virgine şi cvasivirgine în România*, cu modificările ulterioare și care nu îndeplinesc condițiile de includere în catalog, valoarea maximă care se poate deconta, rezultă din multiplicarea suprafeței de pădure parcurse în faza de teren (ha), cu prețul unitar 12,35 lei/ha.

2. Referitor la suprafețele de pădure care sunt cuprinse în studiul de fundamentare care a fost recepționat și care se includ în „Catalogul Naţional al Pădurilor Virgine şi Cvasivirgine”, valoarea maximă care se poate deconta rezultă din multiplicarea suprafeței pădurii care se include în catalog (ha), cu prețul unitar 47,82 lei/ha.

3. Valoarea totală maximă care se poate deconta efectiv, rezultă din însumarea valorii calculate conform prevederilor de la punctul 1., cu valoarea calculată conform prevederilor de la punctul 2.

# INFORMAȚII SUPLIMENTARE/ADMINISTRATIVE

## Alte cerințe

Prestatorul va garanta calitatea şi performanţa serviciilor prestate precum şi a aplicaţiilor implementate.

**Drepturi de proprietate intelectuală**

a) Toate înregistrările justificative ori materialele achiziţionate, compilate ori elaborate de către contractant sau de către personalul său salariat ori contractat în executarea contractului de servicii vor deveni proprietatea exclusivă a achizitorului.

b) Contractantul nu va păstra copii ale acestor documente ori date şi nu le va utiliza în scopuri care nu au legătură cu contractul de servicii.

c) Contractantul nu va publica articole referitoare la serviciile care fac obiectul prezentului contract şi nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acesteia.

# ELABORAREA PROPUNERII TEHNICE

Propunerea tehnică se va elabora luând în considerare Formularul Propunere tehnică prezentat în Instrucţiunea Ministerului Finanţelor Publice, Agenţia Naţională pentru Achiziţii Publice nr.

1/2017, ce se regăsește la adresa [http://anap.gov.ro/web/wp-content/uploads/2017/01/ Instructiunea-nr-1\_2017.pdf](http://anap.gov.ro/web/wp-content/uploads/2017/01/%20Instructiunea-nr-1_2017.pdf)

Cerinţele impuse în caietul de sarcini sunt considerate minimale.

Ofertantul va elabora propunerea tehnică detaliat, urmând precizările caietului de sarcini.

Ofertantul are obligaţia de a numerota fiecare pagină a ofertei.

Ofertantul va trebui să prezinte în cadrul ofertei modul de organizare a activităţii sale, modul de lucru şi acţiunile prin care va duce la îndeplinire activităţile şi rezultatele din cadrul contractului, prin prisma obiectivelor şi rezultatelor aşteptate, pentru a finaliza fiecare dintre activităţi. De asemenea, va descrie detaliat metodele folosite în cadrul contractului, principalele activități legate de organizarea contractului, experţii cheie/non - cheie și livrabilul.

Ofertantul va prezenta o abordare proprie în vederea îndeplinirii obiectivului contractului.

Toate datele furnizate în oferta tehnica reprezintă angajamente ferme, nerespectarea acestor angajamente pe parcursul derulării contractului, duce la aplicarea clauzelor referitoare la reziliere și/sau penalități.

**Oferta tehnică va include:**

- Viziunea proprie asupra realizării activităților contractului, din care sa reiasă modul în care a înţeles contextul și scopul acestuia. Simpla copiere și/sau reformulare a activităţilor propuse în caietul de sarcini nu va fi luată în considerare (oferta neconformă)

- Identificarea aspectelor esenţiale legate de îndeplinirea obiectivelor contractului şi a rezultatelor aşteptate şi o scurtă descriere a acestora. Se vor prezenta și detalia aspectele considerate esenţiale de către ofertant pentru îndeplinirea activităţilor, subactivităţilor şi atingerea obiectivelor proiectului.

- Identificarea şi descrierea riscurilor care afectează execuţia contractului şi prezentarea de măsuri de combatere a acestora. Ofertanţii vor prezenta un registru conținând cele mai importante riscuri ale proiectului. Pentru fiecare risc, se va face o prezentare completă a cauzei riscului şi efectului, precum şi o analiză a probabilităţii şi impactului. De asemenea, se vor prezenta recomandările/acţiunile planificate de eliminare sau reducere.

- Prezentarea clară a instrumentelor de lucru utilizate pentru desfăşurarea activităţilor, inclusiv prezentarea procedurilor privind managementul riscurilor care pot afecta derularea contractului.

- Descrierea modalităţilor şi procedurilor care vor fi utilizate de către ofertant în vederea asigurării unei informări uniforme suficiente a experţilor utilizaţi cu privire la reguli, procedurile aplicate, modul de desfăşurare a activităţilor pentru care sunt selectaţi.

- Modalitatea de asigurare a disponibilităţii experţilor şi modalitatea de mobilizare efectivă experţilor pe întreaga perioadă necesară pentru derularea activităţilor specifice pentru care simt propuşi.

# FACTORI DE EVALUARE

**Criteriul de atribuire**

Având în vedere prevederile art. 187 din Legea nr. 98/2016 privind achizițiile publice, autoritatea contractantă va aplica pentru atribuirea contractului, *criteriul „cel mai bun raport calitate – preț”.*

Metoda presupune clasificarea ofertelor în ordinea descrescătoare a punctajelor combinate, tehnic şi financiar.

Ponderea corespunzătoare punctajului tehnic este de 60 %, iar ponderea alocată factorului financiar este de 40 %.

Punctajul total acordat pentru fiecare ofertă se calculează pe baza formulei

 **PT = P1t + P2f ,** în care

P**T** = Punctajul total

P**1t** = Punctajul tehnic

P**2f**  = Punctajul financiar

**Punctajul tehnic**

**Punctajul tehnic P1t** are valoarea maximă de 60 de puncte și se calculează conform algoritmului de mai jos**:**

 **P1t = P1 + P2 ,** în care

**P1** reprezintă punctajul pentru factorul de evaluare „*Experiența experților”*

**P2** reprezintă punctajul pentru factorul de evaluare „*Demonstrarea unei metodologii adecvate de implementare a contractului, precum şi o planificare adecvată a resurselor umane şi a activităților*”.

Descriere **P1**:

„*Experiența experților”* reprezintă experiența profesională similară deținută în domeniul necesar realizării studiului de către experții cheie propuși, care este dovedită prin elaborarea de proiecte/teme de cercetare dezvoltare, studii, instrucțiuni, ghiduri, metodologii, rapoarte, sinteze, îndrumări sau diverse lucrări originale cu caracter tehnic/științific.

Aceasta este cuantificată în continuare sub denumirea de „proiecte”;

Pentru P1 se acordă un punctaj maxim de 35 de puncte, după cum urmează:

|  |  |  |  |
| --- | --- | --- | --- |
| Specificații | Numărul cumulat de proiecte elaborate | Nr. maxim de puncte acordate | Observații |
| În cadrul ofertei se prezintă 4 experți cheie | 4  | 0 |  1) Dacă fiecare expert cheie prezintă câte un proiect, oferta va fi declarată conformă, dar nu primește puncte. 2) Dacă pentru unul sau mai mulți experți cheie nu este prezentat niciun proiect, oferta va fi declarată neconformă. |
| 5 - 6 | 2 |
| 7 - 8  | 4 |
| 9 - 10 | 6 |
| Mai mare de 10  | 8 |
| TOTAL | 20 |
| În cadrul ofertei se prezintă 5 experți cheie | 5 | 1 | 1) Dacă pentru unul dintre experții cheie nu este prezentat niciun proiect, acest expert nu va fi luat în considerare, iar oferta va fi evaluată corespunzător unei oferte cu 4 experți cheie.2) Dacă pentru 2 sau mai mulți experți cheie nu este prezentat niciun proiect, oferta va fi declarată neconformă. |
| 6 – 8 | 3 |
| 9 - 11 | 5 |
| 12 - 14 | 7 |
| Mai mare de 14  | 10 |
| TOTAL | 26 |
| În cadrul ofertei se prezintă 6 experți cheie | 6 | 2 | 1) Dacă pentru 1 sau 2 dintre experții cheie nu este prezentat niciun proiect, acești experți nu vor fi luați în considerare, iar oferta va fi evaluată corespunzător unei oferte cu 5, respectiv 4 experți cheie.2) Dacă pentru 3 sau mai mulți experți cheie nu este prezentat niciun proiect, oferta va fi declarată neconformă. |
| 7 - 9 | 4 |
| 10 - 12 | 6 |
| 13 - 16 | 8 |
| Mai mare de 16  | 11 |
| TOTAL | 31 |
| În cadrul ofertei se prezintă mai mult de 6 experți cheie | 7 | 2 | 1) Experții cheie pentru care nu se prezintă cel puțin un proiect, nu se iau în considerare.2) Dacă din numărul total al experților cheie, numărul celor pentru care se prezintă cel puțin un proiect este de doar 4, 5 sau 6, oferta va fi evaluată corespunzător numărului respectiv de experți cheie, potrivit situațiilor descrise mai sus. 3) Dacă oferta nu conține cel puțin 4 experți cheie pentru care este prezentat minimum un proiect, oferta va fi declarată neconformă. |
| 8 – 11 | 5 |
| 12 - 16 | 7 |
| 17 – 22 | 9 |
| Mai mare de 22  | 12 |
| TOTAL | 35 |

Descriere **P2**:

Pentru P2 se acordă un punctaj maxim de 25 de puncte, după cum urmează:

 **P2** = **P2.1** + **P2.2** + **P2.3** + **P2.4** + **P2.5 ,** în care:

**P2.1** reprezintă punctajul pentru sub-factorul de evaluare *Abordarea propusă pentru implementarea contractului.*

1) Dacă abordarea propusă *este conformă cu* prevederile *OM nr. 2525/2016 privind constituirea Catalogului naţional al pădurilor virgine şi cvasivirgine din România,* se bazează pe *Metodologia de lucru privind identificarea pădurilor virgine şi cvasivirgine şi* demonstrează o foarte bună înțelegere a contextului, respectiv a particularității sarcinilor stabilite în caietul de sarcini, în corelație cu aspectele-cheie, precum și cu riscurile și ipotezele identificate, se acordă **punctajul maxim de 7 puncte**.

2) Dacă abordarea propusă răspunde parţial cerinţelor prevăzute la punctul 1), se acordă un punctaj de **cel mult 2 puncte**.

3) Dacă abordarea propusă nu ia în considerare cerinţele prevăzute la punctul 1), nu se acordă **niciun punct**.

**P2.2** reprezintă punctajul pentru sub-factorul de evaluare *Resursele (umane şi materiale) și realizările corespunzătoare fiecărei activități.*

1) Dacă resursele identificate și realizările indicate sunt corelate deplin/în mare măsură cu suprafața pădurilor care fac obiectul studiilor de fundamentare și complexitatea fiecărei activități propuse, se acordă **punctajul maxim de 5 puncte**.

2) Dacă resursele identificate și realizările indicate sunt parțial corelate cu suprafața pădurilor care fac obiectul studiilor de fundamentare și complexitatea fiecărei activități propuse, se acordă un punctaj de **cel mult 2 puncte**.

3) Dacă resursele identificate și realizările indicate sunt corelate într-un mod limitat cu suprafața pădurilor care fac obiectul studiilor de fundamentare și complexitatea fiecărei activități propuse, se acordă un punctaj de **cel mult 1 punct**.

**P2.3** reprezintă punctajul pentru sub-factorul de evaluare ***Atribuțiile membrilor echipei în implementarea activităților contractului și dacă este cazul, contribuția şi responsabilităţile fiecărui partener în cadrul consorțiului, precum și distribuirea și interacțiunea sarcinilor și responsabilităților între membrii echipei****.*

1) Dacă sunt indicate responsabilități clare în execuția contractului și interacțiunea între membrii echipei și, dacă este cazul, între partenerii din cadrul consorțiului, inclusiv cele referitoare la managementul contractului şi activitățile de suport, se acordă **punctajul maxim de 4 puncte**.

2) Dacă sunt indicate parțial responsabilitățile și interacțiunea între membrii echipei și, dacă este cazul, între partenerii din cadrul consorțiului, inclusiv cele referitoare la managementul contractului şi activitățile de suport, se acordă un punctaj de **cel mult 2 puncte**.

3) Dacă sunt indicate în mod limitat responsabilităţile și interacțiunea între membrii echipei și, dacă este cazul, între partenerii din cadrul consorțiului, inclusiv cele referitoare la managementul contractului şi activitățile de suport, se acordă un punctaj de **cel mult 1 punct**.

**P2.4** reprezintă punctajul pentru sub-factorul de evaluare ***Încadrarea în timp, succesiunea si durata activităților propuse.***

1) Dacă durata activităților corespunde deplin complexității acestora, iar succesiunea dintre acestea, inclusiv perioada de desfășurare, este stabilită în funcție de logica relației dintre acestea, se acordă **punctajul maxim de 4 puncte**.

2) Dacă durata activităților corespunde parțial complexității acestora, iar succesiunea dintre acestea, inclusiv perioada de desfășurare este corelată doar parțial cu logica relației dintre acestea, se acordă un punctaj de **cel mult 2 puncte**.

3) Dacă durata activităților este în mică măsură potrivită complexității acestora sau succesiunea dintre acestea inclusiv perioada de desfășurare, este stabilită într-un mod foarte puțin adecvat în raport cu logica relației dintre acestea, se acordă un punctaj de **cel mult 1 punct**.

**P2.5** reprezintă punctajul pentru sub-factorul de evaluare ***Numărul de zile de muncă prevăzut pentru fiecare expert pe parcursul perioadei de execuţie a contractului***

1) Dacă numărul de zile de muncă distribuit pe fiecare expert este corelat cu activităţile prevăzute a fi realizate pe parcursul perioadei de execuţie a contractului şi resursele identificate pentru desfăşurarea acestora, se acordă **punctajul maxim de 5 puncte**.

2) Dacă numărul de zile de muncă distribuit pe fiecare expert este corelat parțial cu activităţile prevăzute a fi realizate pe parcursul perioadei de execuţie a contractului şi resursele identificate pentru desfăşurarea acestora, se acordă un punctaj de **cel mult 3 puncte**.

3) Dacă numărul de zile de muncă distribuit pe fiecare expert este corelat în mica măsură cu activităţile prevăzute a fi realizate pe parcursul perioadei de execuţie a contractului şi resursele identificate pentru desfăşurarea acestora, se acordă un punctaj de **cel mult 1 punct**.

**Punctajul financiar** $P\_{2f}$are valoarea maximă de 40 de puncte și se calculează conform algoritmului de mai jos**:**

 1. Oferta care are cel mai mic preț dintre toate ofertele (Prețul minim = $P\_{m}$), primește punctajul maxim de 40 de puncte:

 $P\_{2f}$ = 40

 2. Pentru celelalte oferte, care au prețul $P\_{o}$ diferit de prețul minim $P\_{m}$, punctajul financiar se calculează cu formula următoare:

 $P\_{2f}=\frac{P\_{m}}{P\_{o}} x 40$ , în care

$P\_{m} $= Prețul cel mai mic dintre toate ofertele

$P\_{o}$ = Prețul ofertei pentru care se calculează punctajul financiar [diferită de oferta care are prețul minim ($P\_{m}$) ].

Preţurile care se compară în vederea acordării punctajului sunt preţurile ofertate pentru prestarea integrală a serviciilor.

DIRECTOR GENERAL DIRECTOR

 Ilie MIHALACHE Dănuț IACOB